કોઇ વ્યક્તિ તમારી સાથે સંબંધો સારા છે એમ ઓળખાવી વિશ્વાસનો એક માહોલ ઉભો કરે કે સહાનુભૂતી અને નિકટતાનો દાવો કરે અને મોકો મળતાંજ તેનું પોત પ્રકાશે અને તમારી સચ્ચાઇ, નિખાલસ લાગણીઓની છાપ બીજાની સામે ભૂંસવાનો પ્રયાસ કરે તો આવા અનુભવોથી ગભરાઇને બધા માટે અવિશ્વાસના જગતમાં જીવવું એમ જરૂરી નથી. પણ વર્ષોથી બાપ દાદાઓએ મનમાં ઠાંસી ઠાંસીને જકડાવેલી માન્યતાઓ કે બધાં આપણાં છે કે આપણા ખાસ છે, તેવી માન્યતાઓને આજે ઘણાં લોકોએ તિલાંજલી આપી દીધી છે અને ઘણાંના હ્રદય સમા ખેતરની જમીન સાથે બાંધછોડ કરતા શીખવાડી દીધું છે. જે આજે પણ સીધાસાદા માણસને કરવાનો વિચાર સુધ્ધાં અઘરો લાગે.